Hans hovedværk er imidlertid den store, helt igennem på selvstændige studier byggede ''Haandbog i Veterinærkirurgien'', der begyndte at udkomme i [[1868]]. Han nåede kun at fuldføre 2 bind, men i [[1888]] og [[1900]] blev det manglende udgivet som to supplementhæfter af [[Bernhard Bang]] og [[A.W. Mørkeberg]], hvoraf navnlig det første hæfte væsentlig var udført på grundlag af et af Stockfleth efterladt manuskript. Dette værk var et for sin tid fortræffeligt arbejde, og det vakte ved sin fremkomst stor opmærksomhed ikke blot i Danmark, men også i udlandet, efter at det (ligesom i øvrigt enkelte af hans mindre arbejder) var blevet oversat på tysk.
Personbillede_savnes Litteratur Titler Samfund Historie Videnskab Ledelse Sundhedsvæsen Foreninger Organisationer Uddannelsesinstitutioner Universiteter Ledere